Die wêreld in foto's – 28 Februarie 2020 | Maroela Media
'n Feesganger geklee in 'n Spider-Man-kostuum poseer tydens die hemel-op-aarde-straatpartytjie in Rio de Janeiro, Brasilië. Feesgangers is al van vroegoggend af in die strate van Santa Teresa vir een van vele blokpartytjies tydens die Karnaval-vieringe. (Foto: Leo Correa, AP)
'n Portret van Cristiano Ronaldo, die Portugese sokkerster, versier die werksruimte van die La Corona-sigaarfabriek in Havana, Kuba. Die fabriek het Donderdag hul deure vir die pers geopen tydens die jaarlikse Havana-sigaarfees waar sigaar-entoesiaste van reg oor die wêreld byeenkom vir 'n glansgeleentheid en 'n veiling van klamhouers (humidors). (Foto: Ramon Espinosa, AP)
Amerikaanse soldate beveilig Hat Yao-strand in die Chonburi-provinsie in die ooste van Thailand tydens die gesamentlike Amerikaans-Thaise militêre oefening, genaamd Cobra Gold. Altesaam nege-en-twintig lande neem deel aan dié militêre oefening wat dit die grootste aktiwiteit van sy soort in die Asiaties-Stille Oseaan-streek maak. (Foto: Sakchai Lalit, AP)
'n Turkse migrant hou 'n baba vas op die Griekse eiland van Lesbos nadat hulle die Egeïese See vanaf Turkye oorsteek het. 'n Lugaanval deur Sirië het Vrydag hordes Turkse soldate in die noordooste van Sirië afgemaai. (Foto: Micheal Varaklas, AP)
Anna Fernstaedtova van die Tsjeggiese Republiek neem deel aan die skeleton-kompetisie by die Bobslee- en Skeleton-wêreldkampioenskap in Altenberg, Oos-Duitsland. (Foto: Jens Meyer, AP)